Rezumatul Studiului 7 - Prima călătorie misionară a lui Pavel

1. **Antiohia. Fapte 13:1-3.**
	* **Pregătirea pentru călătorie.**
		+ După o perioadă de rugăciune şi post, Duhul Sfânt a arătat bisericii din Antiohia că trebuie să trimită prima echipă de misionari: pe Barnaba şi pe Saul. Prin punerea mâinilor peste ei, le-au dat autoritate pentru această misiune.
2. **Salamina şi Pafos. Fapte 13:4-12.**
	* **Elima şi Sergius Paulus, opoziţie şi convertire.**
		+ Acolo au întâmpinat şi o opoziţie vehementă din partea unui iudeu/vrăjitor numit Elima.
		+ Când dregătorul Sergius Paulus a văzut că Elima a orbit înaintea lui Pavel, a acceptat fără rezerve Evanghelia (de care era deja profund interesat).
3. **Antiohia din Pisidia. Fapte 13:13-52.**
	* **Predicarea lui Pavel.**
		+ În primul sabat pe care l-au petrecut în Antiohia au fost invitaţi să predice în sinagoga oraşului. Pavel a subliniat trei puncte esenţiale:
			1. A reamintit purtarea de grijă a lui Dumnezeu din Egipt şi până la David (v. 17-22).
			2. L-a prezentat pe Isus drept împlinire a promisiunilor mesianice (v. 23-37).
			3. A făcut un apel la acceptarea mântuirii oferite de Isus (v. 38-41).
	* **Reacţia iudeilor şi a neamurilor.**
		+ Printre cei care au ascultat mesajul lui Pavel în sinagogă erau şi neamuri care nu au acceptat complet iudaismul (fiind, poate, frânaţi de obligaţia de a fi circumcişi).
		+ Aceştia au spus vestea bună familiilor şi prietenilor. În acest fel, în următorul Sabat „aproape toată cetatea s-a adunat” ca să îl audă pe Pavel.
		+ Înaintea puternicei acceptări a Evangheliei din partea neamurilor, iudeii au devenit geloşi şi au reuşit să îi alunge pe Pavel şi pe Barnaba din oraş.
4. **Iconia. Fapte 14:1-7.**
	* **Slujind pentru Israel.**
		+ Ajunşi la Iconia, apostolii au urmat acelaşi tipar folosit în Antiohia: au predicat mai întâi iudeilor.
		+ Ca rezultat, „o mare mulţime de iudei şi de greci au crezut”. Însă iudeii care nu au crezut au creat din nou probleme. Pavel şi Barnaba au fost nevoiţi să fugă din oraş pentru a evita linşarea.
		+ Cu toate că o mare parte din iudei respingeau sistematic Evanghelia, Pavel nu şi-a pierdut niciodată speranţa de a vedea pe mulţi iudei acceptându-L pe Isus (Romani 9-11).
5. **Listra şi Derbe. Fapte 14:8-20.**
	* **Slujind printre neamuri.**
		+ În Listra, Pavel a văzut un şchiop care avea suficientă credinţă ca să fie vindecat. Văzând minunea, noroadele i-au luat drept zei care au luat formă umană.
		+ Pavel a fost împroşcat cu pietre, însă, în mod miraculos, a fost ridicat viu.
6. **Întoarcerea în Antiohia. Fapte 14:21-28.**
	* **Întărind biserica.**
		+ De ce nu s-au întors direct în Antiohia?
		+ Doreau să întărească bisericile recent formate, încurajând şi întărind noii convertiţi.
		+ Odată întorşi in Antiohia, au relatat detaliile călătoriei credincioşilor. Aceasta a fost o ocazie de mare bucurie pentru întreaga biserică.